
IGNALINOS RAJONO SAVIVALDYBĖS TARYBA

SPRENDIMAS

DĖL MIKO IR KIPRO PETRAUSKŲ PREMIJOS SKYRIMO NUOSTATŲ PATVIRTINIMO

2019 m. gruodžio  19 d. Nr. T-269
Ignalina


Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, įgyvendindama Ignalinos rajono savivaldybės 2019–2021 metų strateginio veiklos plano, patvirtinto Ignalinos rajono savivaldybės tarybos 2019 m. vasario 7 d. sprendimu Nr. T-6 „Dėl Ignalinos rajono savivaldybės 2019–2021 metų strateginio veiklos plano patvirtinimo“ (2019 m. lapkričio 27 d. sprendimo Nr. T-226 redakcija), Kultūros ir turizmo, sporto, jaunimo ir bendruomenių veiklos aktyvinimo programos suvestinės priedo 1 lentelės „Kultūros ir turizmo, sporto, jaunimo ir bendruomenių veiklos aktyvinimo programos Nr. 3 tikslų, uždavinių, priemonių maksimalių asignavimų ir produkto vertinimo kriterijų suvestinė“ 1.1.6 priemonę, Ignalinos rajono savivaldybės taryba n u s p r e n d ž i a:

1. Patvirtinti Miko ir Kipro Petrauskų premijos skyrimo nuostatus (pridedama).

2. Pripažinti netekusiu galios Ignalinos rajono savivaldybės tarybos 2004 m. gruodžio 21 d. sprendimą Nr. T-411 „Dėl Miko ir Kipro Petrauskų premijos skyrimo nuostatų patvirtinimo“.

3. Paskelbti šį sprendimą Teisės aktų registre ir Ignalinos rajono savivaldybės interneto svetainėje www.ignalina.lt.

Savivaldybės meras                                                      Justas Rasikas                                                                









PATVIRTINTA







Ignalinos rajono savivaldybės 





tarybos 2019 m. gruodžio 19   d.






sprendimu Nr. T-269
MIKO IR KIPRO PETRAUSKŲ PREMIJOS SKYRIMO NUOSTATAI
I SKYRIUS

BENDROSIOS NUOSTATOS


1. Miko ir Kipro Petrauskų premijos (toliau – premija) skyrimo nuostatai (toliau – nuostatai) reglamentuoja Miko ir Kipro Petrauskų premijos skyrimo tikslą, kandidatų atrankos kriterijus, premijos skyrimo ir įteikimo tvarką,  premijos dydį. 

2. Premijos tikslas – įvertinti Ignalinos krašto žmonių, kolektyvų kultūrinę veiklą, skatinti kūrybines iniciatyvas. 
II SKYRIUS

KANDIDATŲ PREMIJAI GAUTI ATRANKOS, ĮVERTINIMO  KRITERIJAI IR PREMIJOS SKYRIMO TVARKA
3. Premija skiriama:

3.1. už reikšmingiausius muzikos, dailės, choreografijos ir kitų meno sričių kūrybos darbus, etninės kultūros ir tradicijų puoselėjimą;
3.2. už Ignalinos krašto kultūros reprezentavimą Lietuvoje ir už jos ribų (leidiniai, garso ir vaizdo įrašai, publikacijos, vieši renginiai, koncertai, televizijos laidos, švietėjiška ir kraštotyrinė veikla ir kt.).

4. Premija skiriama Ignalinos rajone veikiantiems:

4.1. meno mėgėjų kolektyvams (chorams, kapeloms, ansambliams, kūrybos studijoms ir kt.);

4.2. visuomeninėms ir kūrybinėms organizacijoms, kultūros, švietimo, ugdymo įstaigoms;

4.3. fiziniams asmenims: dailininkams, muzikantams, dainininkams, poetams, rašytojams, žurnalistams, meno kolektyvų vadovams, tautodailininkams, mokslininkams, kraštotyrininkams, režisieriams, bibliotekininkams, visuomenės veikėjams, kultūros, švietimo, ugdymo įstaigų darbuotojams ir kt.

5. Premijos skyrimo tvarka ir kriterijai:

5.1.  Kandidatūras premijai gauti turi teisę siūlyti kultūros, švietimo, ugdymo įstaigos, valdžios institucijos, įmonės, visuomeninės ir kūrybinės organizacijos, kūrybiniai kolektyvai, fiziniai asmenys.

5.2.  Savo kandidatūras premijai gauti turi teisę siūlyti patys fiziniai asmenys ir meno kolektyvai.

5.3. Premija mokama iš Ignalinos rajono savivaldybės biudžeto. 
5.4. Premija skiriama kas antri metai (neporiniais metais) už 3 punkte išvardytus reikšmingiausius pretendento darbus.

5.5. Paskelbus atranką, pretendentus siūlantys fiziniai, juridiniai asmenys ar kolektyvai savivaldybės administracijai pateikia išsamią pretendentų veiklos charakteristiką iki einamųjų metų sausio 20 d.
5.6. Veiklos charakteristikoje aprašomi pretendento nuveikti darbai paskutiniuosius penkerius metus, pažymima, už kokius nuopelnus siūloma jam skirti  premiją.

5.7. Prie veiklos charakteristikos būtina pridėti iliustracinę medžiagą (nuotraukas, atsiliepimus spaudoje, lankstukus, garso ir vaizdo įrašus ir kt.).

5.8. Premija neteikiama po  pretendento premijai gauti mirties.
6. Pretendentų atranka ir įvertinimas:
6.1. Savivaldybės administracija, iki nustatyto laiko įregistravusi teikimus premijai gauti, kartu su pridėta medžiaga per 5 darbo dienas perduoda juos savivaldybės administracijos direktoriaus įsakymu  sudarytai vertinimo komisijai. 
6.2. Vertinimo komisija, gavusi medžiagą, ją išanalizuoja, įvertina ir sprendimą įformina protokolu. 
6.3. Komisijos protokole  turi būti nurodytas pasiūlytų pretendentų skaičius ir už ką jie pristatyti, kriterijai, kuriais vadovaujantis atrinktas laimėtojas, komisijos balsavimo rezultatai.

III SKYRIUS
PREMIJOS SKYRIMAS IR ĮTEIKIMAS
7. Sprendimą skirti premiją priima savivaldybės taryba vertinimo komisijos teikimu.

8. Premiją iškilmingai  įteikia savivaldybės meras.
9.  Premijos dydis kolektyvui – 2 (du) tūkstančiai eurų (kolektyvu laikoma  grupė, susidedanti ne mažiau kaip iš 2 žmonių), asmeniui – 1 (vienas) tūkstantis eurų.
10. Laimėtojui be piniginės premijos įteikiamas laureato diplomas. Apie premijos laureatus rajono bendruomenė informuojama per visuomenės informavimo priemones.

11. Komisijos svarstyti kandidatai, kuriems premija neskirta,  gali būti pakartotinai teikiami  premijai gauti paskelbus kitą  atranką.

12. Premija tam pačiam asmeniui ar kolektyvui gali būti skiriama tik vieną kartą.
13. Premija neskiriama, jeigu pasiūlytų pretendentų veikla ir darbai  neatitinka nuostatuose numatytų kriterijų.

IV SKYRIUS

BAIGIAMOSIOS NUOSTATOS

14. Nuostatai gali būti keičiami ir pripažįstami netekusiais galios savivaldybės tarybos sprendimu.

                   15. Komisijos   veiksmai   ir  neveikimas,  susiję  su   nuostatų   įgyvendinimu, gali būti skundžiami Lietuvos Respublikos įstatymų nustatyta tvarka ir sąlygomis.
                                        _________________

